- Hei, tuolla on Jussi. Hänellä on papukaija! 
- Niin on. Entä sitten? Tavallinen papukaija. 
- Se ei ole tavallinen papukaija. Se puhuu. 
- Kaikki papukaijat puhuvat. 
- Eivät kaikki papukaijat puhu. Mutta tämä puhuu. 
- Mitä se sanoo? 
- Terve, Jussi, mitä kuuluu? 
- Mitä muuta se sanoo? 
- Ei muuta. 
- Vain pari sanaa! Niin vähän. 
- Neljä sanaa on jo paljon. Papukaijat eivät tavallisesti puhu paljon. 

- Puhutteko Te suomea? 
- Puhun. 
- Entä ruotsia? 
- Kyllä. Puhun sitäkin. Puhun myös englantia ja venäjää sekä vähän saksaa. 

- Anteeksi, puhutteko Te englantia? 
- En. Valitettavasti en puhu englantia. Mutta puhutteko Te saksaa? 
- En. Ikävä kyllä en puhu saksaa. 
- Mutta Te puhutte suomea! 
- Vain hyvin vähän. Vain pari sanaa. Puhun hyvin huonosti. 
- Te puhutte oikein hyvin. 
- Suomi on hirveän vaikea kieli. 
- Onko se niin vaikea? Miksi se on vaikea kieli? 
- Suomen kielioppi on vaikea. Ja sanat myös. 
- Mikä kieli sitten on helppo? 
- Englanti. 
- Se ei ole totta. Englanti on hyvin vaikea kieli. 

Suomi on maa, mutta suomi on kieli, Englanti on maa, mutta englanti on kieli, Puola on maa, mutta puola on kieli jne. 

- Maria puhuu unkaria ja sinä puhut suomea. Te ette puhu samaa kieltä. Mitä kieltä te puhutte kotona? 
- Englantia. Maria puhuu hyvin vähän suomea ja minä en puhu unkaria. Maria puhuu myös saksaa hyvin, mutta minä puhun sitä hyvin huonosti. Englanti on kieli, jota me molemmat puhumme melko hyvin.
- Muistatko, missä Jens asuu? 
- Kuka Jens? 
- Jens Hansen. Hän on tanskalainen opiskelija, joka opiskelee kemiaa täällä. Etkö sinä tiedä, kuka Jens Hansen on? 
- En. Miksi hän opiskelee kemiaa täällä eikä Tanskassa? 
- En tiedä. Hän asuu Helsingissä ja puhuu jo oikein hyvin suomea. 
- Ehkä hänellä on suomalainen tyttöystävä. 
- Luultavasti. Mutta voi tietysti myös olla niin, että hänellä on stipendi. On kiva opiskella vähän aikaa ulkomailla. 
- Niin kai. - Ehkä hän asuu opiskelija-asuntolassa Käpylässä. Monet ulkomaalaiset opiskelijat asuvat siellä. 
- En luule, että hän asuu siellä. - Tiedätkö, onko Maija kotona? 
- Kyllä kai hän on kotona. Hän oli täällä äsken. 
- No hyvä. Hän tietää varmasti, mikä Jensin osoite on. 

- Haluatko tietää, missä Karen nyt asuu? 
- Haluan. Totta kai! 
- Jyväskylässä. Tiedätkö, missä Jyväskylä on? 
- Tiedän. Se on Keski-Suomessa. Se on melko iso kaupunki ja siellä on yliopisto. - Miksi Karen on Jyväskylässä? Opiskeleeko hän siellä? 
- Opiskelee. Hän opiskelee siellä suomea. Kaikki sanovat, että jyväskyläläiset puhuvat hyvää suomea. En tiedä, onko se totta, mutta monet sanovat niin. Luulen myös, että Karen ei halua asua Helsingissä. Helsinki on ehkä liian suuri. Karenilla on myös poikaystävä, joka opiskelee Jyväskylässä. 
- Onko Karenin poikaystävä Jyväskylästä? 
- Ei, vaan hänkin on ulkomaalainen. 
- Asuvatko he yhdessä? 
- Asuvat. 
- Ja he puhuvat tietysti kotona ruotsia tai englantia tai saksaa. 
- He puhuvat aina suomea. Se poika on saksalainen, ja hän osaa englantia melko huonosti. He opiskelevat molemmat suomea ja he osaavat sitä jo oikein hyvin. 
- Vai niin. Karenkin! 
- Niin. He puhuvat vain suomea. He sanovat myös, että heillä on oikein hyvä opettaja, joka opettaa hyvin. He opiskelevat joka päivä hyvin ahkerasti, monta tuntia päivässä. 
- Minäkin haluan oppia suomea, mutta minä olen laiska. En halua vain istua sisällä ja opiskella. Haluan olla myös ulkona ja haluan myös istua kapakassa. Ikävä kyllä en ole samanlainen kuin Karen. 
- Totta kai sinä saat olla erilainen! Mutta voi olla, että sinä et koskaan opi suomea yhtä hyvin kuin Karen. 
- Voi olla, että olet oikeassa. Valitettavasti. 

- mmmmmmmmmmmmmm 
- Anteeksi, mitä? 
- zxcvbnmmmmmm ... 
- Anteeksi, en ymmärrä, mitä sinä sanot. 
- Minä kysyn vain, mitä "bil" on suomeksi. 
- Hetkinen ... "bil" ... En tiedä. En osaa vastata. Liisa, voitko sanoa, mitä "bil" on suomeksi? 
- Etkö muista, mitä se on suomeksi? Auto, tietenkin. 
- Ai niin tietenkin. 

Harjoitukset
A Täydennä: Verbi tietää 

1 ..........................................sinä, mitä tämä on suomeksi? 
2. Minä en ......................................mitä tämä on suomeksi. 
3. Luuletko, että Ove ..............................mitä tämä on suomeksi? 
4. Luulen,että hänkään ei ................................ 
5............................................te, mitä tämä on suomeksi? 
6. Me emme ....................................... mitä se on suomeksi. 
7. Mutta nuo pojat ........................................... varmasti. 
8. Haluatteko ................................... mitä tämä on suomeksi? 

B Täydennä: Verbi ymmärtää 

1, - Minä en ............................................ mitä sinä sanot. 
2. - ............................................sinä, mitä minä sanon? 
3. - Miksi Te ette ............................................ mitä minä sanon? 
4. - Liisa ............................................mitä minä sanon. 
5. - ............................................te, mitä minä sanon? 
6. - He .............................................mitä minä sanon. 
7. - Kaikki eivät ............................................ mitä minä sanon. 
8. - Me ............................................. mitä sinä sanot. 

C Täydennä: Verbit haluta, istua, lukea, luulla, opettaa, opiskella, oppia, tietää 
1. - .............................. missä Hasse nyt on? 
2. - ................................. 
3. - .............................. että hän on kotona? 
4. - ................................ että hän ei ole kotona. Hän oli täällä äsken. 
5. - Ehkä hän ....................kirjastossa ja .................... 
6. - Mitä hän ........................ 
7. - Suomea. Hasse .....................nopeasti. 
8. - Minäkin ................................................suomea mutta minä olen laiska. 
D Pane sanat partitiiviin. 
Malli: kirja  →  kirjaa 
museo		radio		puhelin 	asema		banaani  		katu 
pöytä		kassi  		mies  		avain		iso toimisto		televisio	
vanha talo	maa		vaikea teksti	hyvä kirja	pitkä yö		kesy karhu
hyvä paikka	vaikea kysymys		suomalainen opas			kesäinen päivä
hidas asiakas	ikävä kokous	rikas mies	kaunis lapsi	

E Vastaa kysymyksiin. 
Malli: Kenen kirja tämä on?  KAISA → Se on Kaisan kirja.

1. Kenen paikka tämä on?  TUO VANHA MIES
2. Kenen laukku tämä on?   TUO KOULUTYTTÖ
3. Kenen kengät nämä ovat?  TUO POIKA
4. Kenen kännykkä tämä on?  MAARIT
5. Kenen avain tämä on?  MARKKU
6. Kenen auto tuo on?  PEKKA POUTA
7. Kenen paperit nuo ovat?  PROFESSORI TUONONEN
8. Minkä kirjan teksti tämä on? NOVELLIKOKOELMA
9. Minkä pullon korkki tämä on?  TUO MEHUPULLO
10. Minkä orkesterin solisti hän on?  TAPIOLA SINFONIETTA